LIETUVOS RESPUBLIKOS VYRIAUSYBĖ

NUTARIMAS

DĖL VIEŠOSIOS GELEŽINKELIŲ INFRASTRUKTŪROS OBJEKTO STATYBOS

2019 m. kovo 6 d. Nr. 218

Vilnius

Vadovaudamasi Lietuvos Respublikos geležinkelių transporto kodekso 9 straipsnio 1 dalimi ir 24 straipsnio 4 punktu, Lietuvos Respublikos Vyriausybė nutaria:

1. Pritarti naujo viešosios geležinkelių infrastruktūros objekto statybai – 1 520 mm pločio vėžės geležinkelio kelio geležinkelių linijos Alkiškiai–Karpėnai 15 kilometre į Akmenės laisvąją ekonominę zoną (toliau – geležinkelio kelias) tiesimui, prireikus geležinkelio kelio signalizacijos, ryšių, elektros tiekimo, geležinkelių transporto eismo valdymo sistemų (toliau – geležinkelio kelio sistemos) įrengimui.

2. Nustatyti, kad geležinkelio kelio tiesimo, prireikus geležinkelio kelio sistemų įrengimo darbai finansuojami iš akcinės bendrovės „Lietuvos geležinkeliai“ lėšų.

Ministras Pirmininkas Saulius Skvernelis

Susisiekimo ministras Rokas Masiulis